alexandrainst/scandi-wiki huggingface dataset:
De Sjenerte

De Sjenerte var et punkband fra Kløfta/Gjerdrum, aktive i perioden 1979-1981.

Tidlig historie
De Sjenerte ble startet i oktober 1979 av Bjørn-Asle Nordli (også kjent som Bobo Maniac), tidligere medlem i bandet Squirms. Besetningen besto også av Tor Østensen, Robert Horvath og Jo Vinkenes. De var inspirert av britisk gladpunk som The Undertones og Cockney Rejects, og var tydelige på at de ville være et alternativ til den oppdressede og ferdigkjøpte 'posørpunken'. Deres første låt, «Gutta Fra 80-åra», som utgjorde hele repertoaret under debutkonserten i begynnelsen av november, signaliserte også at gruppa så framover, snarere enn å reprodusere ’77-ånden.

Jo Vinkenes fikk sparken umiddelbart etter debuten, derfor ble vokal overlatt til Bjørn-Asle Nordli før deres neste spillejobb. Innen de nådde Oslopublikummet i januar, var vokalistrollen gått videre til Morten Tandberg. Gruppa imponerte foran et Lysthuset-publikum som lot seg sjarmere av De Sjenertes uhøytidelige stil og låter som «Folk er rare» og «Rockerne må være nekrofile», sistnevnte med henvisning til gammelrockeres dyrking av avdøde Elvis Presley.

Samtidig ga de ut Si ja til De Sjenerte på sitt eget selskap, Blyge Reckords. Utgivelsen besto av ni låter innspilt i øvingslokalet, og ble gitt ut som en av Norges aller tidligste uavhengige kassettutgivelser.  I et antall på kun 9 ble denne lånt og kopiert til andre i regionen. Medlemmene i bandet ga også ut fanzinet Illegal (senere også kjent om Nye Alle Illgal).

Innspilling av EP
Liveopptredener med nærhet, sjarm, pågående naivitet og spilleglede gjorde De Sjenerte til publikumsyndlinger utover 1980, og et av høydepunktene var da de spilte på The Clash-nachspielet på Lysthuset i mai, med hele det britiske bandet måpende foran scenen. I november gikk de i Roxy studio på nyetablerte Zado Records sin regning for å spille inn en EP, Helge Gaarder var produsent og Morten Tandberg ble erstattet med Kåre Sponberg som vokalist.

EP-en fikk samme navn som deres tidligere utgivelse og gruppa fikk opptre på NRKs musikkprogram ZikkZakk våren 1981, men personlige motsetninger internt førte til at De Sjenerte gikk i oppløsning ikke lenge etterpå. Nordli og Sponberg fortsatte å spille sammen i Donk-Donk.

Medlemmer
Bjørn-Asle Nordli - Gitar, vokal
Tor Østensen - Bassgitar
Robert Horvath - Trommer
Kåre Sponberg - Vokal

Tidligere medlemmer
Morten Tandberg - Vokal
Jo Vinkenes - Vokal

Diskografi

Album
Si ja til De Sjenerte (1980)
Gutta fra 80-åra (2009)

EP
Si ja til De Sjenerte (1981)

Referanser

Eksterne lenker 
 

Norske rockegrupper
Band etablert i 1979
Opphør i 1981
Si ja til De Sjenerte

Si ja til De Sjenerte er debututgivelsen til det norske punkbandet De Sjenerte. Låtene er spilt inn i øvingslokalet på Gjerdrum på en gammel sliten spiller, 20. og 21. desember i 1979. Kassetten ble gitt ut på deres eget selskap Blyge Records, i et antall på kun ni eksemplarer. Disse ble lånt og kopiert til andre i regionen.

Låtene ble gjenutgitt sammen med en rekke liveopptak på utgivelsen Gutta fra 80-åra i 2009

Sporliste
«Gutta fra 80-åra»
«Atomkrig»
«Posør»
«Rockerne er nekrofile»
«Drep Julenissen»
«Nå må du bestemme deg»
«Folk er rare»
«De harde»
«Lørdagen»
«Aldersgrense»

Personell
Bjørn Asle Nordli - Gitar
Morten Tandberg - Vokal
Robert Horvath - Trommer
Tor Østensen - Bassgitar

Referanser

Musikkalbum fra 1980
Karl-Heinz Steffens

Karl-Heinz Steffens (født 1961 i Trier) er en tysk dirigent og klarinettist. Han avsluttet i 2007 sin virksomhet som soloklarinettist ved Berliner Philharmoniker og ble kunstnerisk leder (Generalmusikdirektor) ved Halle Opera. Han har siden 2009 vært sjefdirigent ved Den tyske statsfilharmoni Rheinland-Pfalz.  Steffens overtar som musikksjef ved Den norske Opera & Ballett fra 1. august 2016.

Liv og virke 
Karl-Heinz Steffens studerte fra 1982 til 1985 klarinett ved Hochschule für Musik und Darstellende Kunst Stuttgart under Ulf Rodenhäuser. Etter sitt første engasjement som klarinettis ved Kassel statsteater, var han solo-klarinettist ved Frankfurt-operaen (1985-89). Siden arbeidet han for Symphonieorchester des Bayerischen Rundfunks (1989-96) og for Berliner Philharmoniker (2001–2007). 

Steffens underviste ved Hannover høyskole for musikk og teater i perioden 1996 til 1999. I 2001 tiltrådte han som professor ved Hochschule für Musik „Hanns Eisler“ Berlin

Referanser 

Tyske dirigenter
Klarinettister
Personer tilknyttet Den Norske Opera & Ballett
Personer fra Trier
Fødsler i 1961
Kompiskapitalisme

Kompiskapitalisme (engelsk: Crony capitalism) er et begrep som beskriver en økonomi hvor suksess i næringslivet er avhengig av tette relasjoner mellom personer i business-sektoren og offentlige tjenestemenn. En slik økonomi er preget av favorisering i fordelingen av offentlige goder, skattekutt og statlig intervensjonisme. Det er antatt at kompiskapitalisme oppstår hvor business kameraderi (engelsk: Cronyism) og relaterte egoistiske atferder i business-sektoren og blant personer i næringslivet "smitter" over til politikken og staten. Det kan også betraktes som kompiskapitalisme når vennskap og familiebånd mellom personer i næringslivet og offentlig administrasjon får innflytelse over økonomien, samfunnet og utdelingen av kollektive goder.

Kompiskapitalisme er ofte blitt betraktet som en av grunnene til den asiatiske finanskrisen i 1997.

Referanser

Eksterne lenker
 New York Times, "The Global Cost of Crony Capitalism"
 New York Times, "Vladivostok Journal: Out of Russia's Gangland, and Into Cafe Society."
 Joseph Stiglitz, "Crony capitalism American-style".
 William Anderson, The Mises Institute, "Myths About Enron"
 Crony capitalism: The actors of change towards neoliberalism in Chile, by Patricio Imbert and Patricio Morales
 Will Africa Finally Take Off? Becker
 Crony Chronicles - The Cronyism Resource

Kapitalisme
Korrupsjon
Politisk terminologi
Silvia Henriksdóttir

Silvia Henriksdóttir, tidligere Silvia Henrikka Hansen, så Silvia Olsen (født 25. oktober 1978 i Tønsberg) er en norsk forfatter, oppvokst på Færøyene, senere bosatt i  Aremark i Østfold.

Hennes skjønnlitterære debut var med den selvbiografiske romanen Sig at du lyver i 2011, først utgitt på dansk. Den handler om oppvekst i den ekstreme kristen sekten Nardus (kristne ekstremistiske) på Færøyene, om overgrep i hjemmet og fortielse i menigheten.

Bibliografi 
 Si at du lyver, roman, Vigmostad & Bjørke (på norsk i 2012)
 Djevelen kan ikke lese, roman, Vigmostad & Bjørke (2014)

Referanser

Kilder 
 Presentasjon av Silvia Henriksdóttir i Forfatterkatalogen på Forfattersentrums nettsider

Norske forfattere
Fødsler i 1978
Walter Tjønndal

Walter Kåre Tjønndal (født 22. januar 1923 i Borge, død 23. mars 2014) var en norsk politiker (Arbeiderpartiet). Han var stortingsrepresentant for Nordland i 1969-73. Tjønndal var medlem i kommunestyret i Hol fra 1956 til 1962 og ordfører 1960-62, og deretter ordfører i den sammenslåtte Vestvågøy kommune 1964-67. Av yrke var han agronom, han var herredsagronom i Hol og Valberg kommuner og senere Vestvågøy 1950-89.

Stortingskomiteer 
 1969-1969 medlem i Protokollkomiteen
 1969-1972 medlem i Kommunalkomiteen
 1972-1973 medlem i Kommunal- og miljøvernkomiten

Kilder 
 Johannes Hope (red.): Vestvågøy kommune... - gjennom 30 år. Vestvågøy Kommune (sic) 1993 (s. 30, 31 og 48, digitalisert av Nasjonalbiblioteket)
 Stortinget: Biografi (besøkt 11. desember 2015)

Eksterne lenker 
 

Stortingsrepresentanter fra Ap
Stortingsrepresentanter 1969–1973
Ap-ordførere i Nordland
Ordførere i Vestvågøy
Ordførere i Hol (Nordland)
Personer fra Vestvågøy kommune
Edinburgh-avtalen

Edinburgh-avtalen ble vedtatt av Den europeiske unions (EU) stats- og regjeringssjefer på Det europeiske råds møte i Edinburgh den 11. til 12. desember 1992 og er en særordning vedrørende Danmarks medlemskap i EU.

Avtalen inneholder de fire danske forbeholdene (opt-outs) som danske politikere var blitt enige om i et såkalt nasjonalt kompromiss etter danskenes nei til Maastricht-traktaten den 2. juni 1992. Edinburgh-avtalen var til folkeavstemning i Danmark den 18. mai 1993.

Avtalens punkter 
 Danmark deltar ikke i den felles forsvarspolitikk og i WEU, hvor landet dog har observatørstatus.
 Danmark deltar ikke i valutaunionens tredje fase (euroen), bevarer muligheten for å føre selvstendig penge- og valutakurspolitik, men deltar fortsatt i EMS-samarbeidet.
 Danmark tar forbehold om unionsborgerskapet, som blir et supplement til dansk statsborgerskap og således ikke erstatter det.
 Danmark deltar fullt ut i politi- og asylsamarbeidet, men utelukkende på mellomstatlig nivå.
 Danmark tar forbehold overfor unionsmålsetningen.
 De danske særordningene gjelder inntil Danmark selv ønsker å oppheve deler av dem eller alle forbeholdene. Danmark kan dessuten oppretholde den gjeldende lovgivning for sommerhus, samt opprettholde sin nasjonale kulturstøtte, dessuten krav om større åpenhet og demokrati, samt større respekt for nærhetsprinsippet (også kalt subsidiaritetsprinsippet).

Referanser 

Internasjonale avtaler
Dansk politikk
Den europeiske union
Marie Wall

Marie Wall (født 3. april 1992) er en tidligere svensk håndballspiller, som spillet for det svenske landslaget.

Karriere

Klubb

Wall startet å spille håndball for den lokale klubben Kungälv.

Hun spilte til 2018 for H 65 Höör som hun blant annet vant EHF Challenge Cup i 2013/14-sesongen. I 2017 ble hun svensk mester med H65. I 2018 begynte hun å spille for København Håndbold. Hun ble gravid og det var bare én sesong med aktivt spill i klubben før hun returnerte til moderklubben i Kungälv 2020.

Landslag
Wall ble ungdomsverdensmester med det svenske 92/93-landslaget  i 2010.I 2012 på U-20 VM ble hun skadet og kunne ikke delta.

Foran Håndball-EM 2014 ble hun tatt ut i bruttotroppen til det svenske kvinnelandslaget, men var ikke blant de 16 utvalgte. Året etter var Wall først ikke blant de 16 utvalgte til Håndball-VM 2015, men kom inn som reserve da Edijana Dafe måtte melde avbud grunnet graviditet.

Hun spilte da også EM i 2016 etter at Olivia Mellegård ble skadet. I 2019 var hun en del av troppen til VM i Japan. Det var hennes siste landslagsoppdrag.

Meritter

 Svensk mester 2017 med  H 65 Höör

EHF Challenge Cup: 2014 med  H 65 Höör
Ungdomsverdensmester 2010 med Sveriges U-18-landslag

Referanser

Eksterne lenker 
 
 Marie Wall på Svenska Handbollslandslagets webbsida

Svenske håndballspillere
Spillere i Håndball-VM 2015 for kvinner
Spillere i Håndball-EM 2016 for kvinner
Fødsler i 1992
En dag på landet

En dag på landet (originaltittel: Une partie de campagne) er en fransk kortfilm fra 1946 regissert av Jean Renoir. Manus er basert på en novelle av Guy de Maupassant, som var en venn av Renoirs far. Filmen omhandler en kjærlighetsaffære som utspiller seg i løpet av en sommerettermiddag i 1860 langs Seinens bredder.

Filmen ble påbegynt av Renoir i 1936 men ikke fullført. Først i 1946 ble det tilgjengelige materialet klipt sammen av produsenten Pierre Braunberger og gitt kinopremiere.

Eksterne lenker 
 

Kortfilmer fra 1940-årene
Franske dramakomedier
Franske romantiske dramafilmer
Filmer basert på bøker
Franskspråklige filmer
Franske kortfilmer
Filmer regissert av Jean Renoir
Carina Olset

Carina Olset (født 13. januar 1982) er en norsk PR-rådgiver og forhenværende journalist og programleder fra Burfjord i Nord-Troms. 

Olset gikk på Nordreisa videregående skole, har utdannelse fra Høgskolen i Bodø og har arbeidet som journalist i Tromsø-avisene Nordlys og Bladet Tromsø.

I 2006 fikk hun jobb i NRK som skribent for nettnyheter og dekning av skøytesport. I 2011 ledet hun Kråkeklubben på Barne-TV. Hun har også leder Påskemorgen på NRKsuper ved flere anledninger. 

Hun har vært programleder for Ekstremsportveko, Finnmarksløpet og Landsskytterstevnet. Hun var programleder under EM i fotball 2012 for herrer, og har siden ledet alle internasjonale fotballmesterskap, for kvinner og menn, i NRK. I januar 2022 ledet hun Idrettsgallaen sammen med Yousef Hadaoui.  

I september 2022 begynte hun som PR-rådgiver i Corporate Communications.

I november 2015 ble hun tildelt prisen «Årets forbilde» for sin åpenhet rundt det å leve med den kroniske sykdommen ulcerøs kolitt. Hun ble av leserne av Nordlys kåret til «Årets Nordlending» i 2015.

Bokutgivelse
 Carina Olset, Fortellingen om Petter Northug jr., Kagge Forlag, 2011, ISBN 9788248910244

Referanser

Eksterne lenker 
 

Kommunikasjonsarbeidere
Norske sportsjournalister
Journalister i Nordlys
Programledere for NRK
Personer fra Kvænangen kommune
MAB 3./511 Bjarköy

Marinekystbatteri 3./511 Bjarkøy (MKB 3./511) (tysk: Marine Artillerie Batterie 3./511 Bjarköy) var et tysk kystfort i Harstad kommune i Troms, på Bjarkøya nord for Harstad.

Befestningen bestod av fire kanonstillinger med 15,5 cm kanoner, med en skuddvidde  på 18 000 m. Fortet ble anlagt i 1941 og operativt samme år. I september 1944 ble batteriet overført til et Marinekystbatteri. I tillegg til kanonstillingene var fortet utbygd med bunkere, brakker og løpegraver. Fortet ble forslått fredet av Riksantikvaren i 2015.

Referanser

Litteratur 
 

Tyske marinekystbatterier i Norge
Byggverk i Bjarkøy
Harstads historie
Festningsverk i Troms og Finnmark
Juniorafrikamesterskapet i friidrett 2007

Juniorafrikamesterskapet i friidrett 2007 ble arrangert fra 9. til 12. august 2007 i Ouagadougou i Burkina Faso, og var den åttende utgaven av dette mesterskapet for afrikanske utøvere under 20 år.

Medaljeoversikt

Menn

Kvinner

Eksterne lenker
Resultater
 World Junior Athletics History - African Junior Championships 2007

Juniorafrikamesterskap i friidrett
Friidrett i 2007
Friidrett i Burkina Faso
2000-årene i Burkina Faso
Sport i Afrika i 2007
Ouagadougou
Internasjonale mesterskap i 2007
Internasjonale mesterskap i Burkina Faso
Siri Seljeseth

Siri Seljeseth (født 29. juni 1988 i Haugesund) er en norsk forfatter, skuespiller og komiker som er kjent som manusforfatter og skuespiller i NRK-serien Unge lovende (2015–2018).

Seljeseth studerte skuespill ved Nordisk Institutt for Scene og Studio. Her traff hun medstudentene Gine Cornelia Pedersen og Alexandra Gjerpen, som sammen med Seljeseth spiller de tre venninne serien Unge lovende kretser rundt. Seljeseth var idéutvikler og manusforfatter av serien. Serien er delvis inspirert av Seljeseths eget liv, og hun kom på idéen til serien da hun ble nektet innreise til USA for å jobbe som frilans stand up komiker. Hovedrolleinnhaveren i Unge lovende, Elise, som spilles av Seljeseth selv, opplever det samme. Serien er blitt sammenlignet med Lena Dunhams populære serie Girls, og fyller ifølge Seljeseth en mangel på TV-serier for unge i 20-årene på norsk fjernsyn. For manuset til serien vant hun Gullruten 2016 i klassen beste manus TV-drama sammen med  Mads Løken og Birgitte Wegener.

Tidligere har Seljeseth arbeidet som frilans stand-up-komiker. Hun var idéhaver, manusforfatter og skuespiller på humorserien Adventslekene, som gikk på NRK3 i 2014. 20. november 2015 var hun gjest på Nytt på nytt.

Referanser

Eksterne lenker 
 
 Siri Seljeseth på Twitter

Norske forfattere
Norske skuespillere
Norske komikere
Vinnere av Gullrutens fagpris
Fødsler i 1988
Personer fra Stavanger kommune
Hertugdømmet Kurland og Semgallen

Hertugdømmet Kurland og Semgallen (latin: Ducatus Curlandiæ et Semigalliæ) var et hertugdømme i Baltikum under Polen, som eksisterte i årene 1561–1795. Hertugdømmet blomstret under Jacob von Kettler som blant annet underla seg koloniene Tobago og Gambia.

Det samme navnet ble også brukt på en kortvarig stat fra 8. mars til 22. september 1918.

Referanser 

Historiske stater og riker i Europa
Latvias historie
Stater og territorier etablert i 1561
Stater og territorier opphørt i 1795
Snyltetrådslekta

parykksnyltetråd 
 amerikasnyltetråd 
 linsnyltetråd 
 timiansnyltetråd 
 snyltetråd 
 neslesnyltetråd 
 strandsnyltetråd 
 Cuscuta monogyna
 chilesnyltetråd 

Snyltetrådslekta (Cuscuta) er en planteslekt med én naturlig norsk art. Den omfatter mer enn 200 arter, som er fordelt mest langs tropene på de europeiske-, afrikanske-, amerikanske-, asianske- og oseanske kontinenter, men mangler helt i Antarktis og Grønland. I Norge er det funnet neslesnyltetråd nord til Vågå i Innlandet fylke. Linsnyltetråd er funnet i linåkre nord til Verdal kommune i Trøndelag. Etter at lindyrking opphørte er den er nå borte i Norge. De andre er mest sannsynlig rømlinger fra hager, hagesentre eller kommet som forurensning i frøvarer.

Artene funnet i denne slekta er alle ettårige, og de har ikke blader. Mangelen på blader kommer av, at den parasitterer andre planter. Så dem tar næringen dem trenger fra andre. Hos neslesnyltetråd er da parasitteringen på artene i nesleslekta. Ellers så klatrer dem oppover vertsplanten, og kan bli tette kjerr inne iblant vertsplantene. Det vokser ut en liten rot når frøet spirer, som visner når den har funnet en vertsplante, og suge næring ut av. Stengelen er gul eller rød, og den har sugevorter. Blomstene sitter i hoder like langs stilken, og de er klokkeformete med 4-5 kronblader. Blomstene har også ett skjell i blomsterrøret nedenfor pollenbærerene. For å sikkert bestemme artene til art, så trenger man oftest en god lupe.

Referanser

Eksterne lenker 
 

Vindelfamilien
Joseph Kürschner

Joseph Kürschner (1853–1902) var en tysk forfatter og leksikograf.

Liv 
Etter noen år som tekniker studerte Joseph Kürschner ved Universitetet i Leipzig. Deretter slo han seg ned i Berlin og begynte som utgiver. I 1872 gav han ut den teaterhistoriske brosjyren Konrad Ekhofs Leben und Wirken (Wien), og arbeidet deretter først og fremst med teaterhistorie. Han gav ut to årganger Chronologie des Theaters (Berlin 1876 og 1877) og to årganger av Jahrbuchs für das deutsche Theater (Leipzig 1878–1879) og annet.

I 1881 overtok han redaksjonen av månedsskriftet Vom Fels zum Meer i Stuttgart, og ledet også utgavene av Kollektion Spemann og Deutsche Nationallitteratur. Kürschner gav ut Taschen-Konversationslexikon (Stuttgart 1884) og fra femte årgang Kürschners Deutscher Literatur-Kalender (Stuttgart 1882 ff.)og fra 1886 Richard Wagner-Jahrbuch heraus.

Kürschner skrev bidrag til samleverk, leksika og til teaterhistorien, og grunnla flere oppslagsverk.

Skrifter i utvalg 
 Quartlexikon. Stuttgart 1888
 Universal-Konversations-Lexikon. Berlin, Eisenach, Leipzig rundt 1895
 Deutscher Reichstag. Biographisch-statistisches Handbuch. Berlin og Leipzig
 Handbuch der Presse. Für Schriftsteller, Redaktionen, Verleger, überhaupt für alle, die mit der Presse in Beziehung stehen. Berlin 1902
 Deutschland und seine Kolonien i World Digital Library

Referanser

Kilder

Eksterne lenker 
 
 
 
 
 Joseph Kürschner und Karl May: Fragmente einer Korrespondenz aus den Jahren 1880 bis 1892; se oppføring i Karl-May-Wiki (tyskspråklig)

Tyske forfattere
Tysk litteratur
Tyske leksikografer
Tyske germanister
Tyske forleggere
Teaterhistorikere
Apache Ant

Apache Ant er et programvare-verktøy som automatiserer programvarebyggings-prosessen. Det kommer originalt fra et Apache Tomcat-prosjekt tidlig i 2000. Det er en erstatning for unix' make-verktøy, og ble skap fordi det var mange problemer med unix make. Det er likt som Make, men implementert i Java, som krever javaplattformen, og er best tilpasset til å bygge java-prosjekter.

Den mest iøynefallende forskjellen mellom Ant og Make er at Ant bruker XML for å beskrive byggeprosessen og dens avhengigheter, mens Make bruker Makefile-formatet.

Som standard navngis XML-filen som build.xml.

Ant er et Apache-prosjekt. Det er åpen programvare, og slippes under Apache-lisensen.

Referanser

Bibliografi

Eksterne lenker

Apache Ant manual (tasks, types).
Apache Ant wiki.
WinAnt – Windows installer for Apache Ant.

Ant
Programvare fra 2000
XML-programvare
Luftforsvarets flytaktiske skole

Luftforsvarets flytaktiske skole (LFTS) er en skole i Luftforsvaret med ansvar for utdannelse av flyvere til alle typer flymaskiner, både bemannede fly og droner. Skolen ligger på Rygge i Østfold.

Skolen gir blant annet jagerflyvere etterutdannelse innen flytaktiske operasjoner.

Referanser

Luftforsvaret
Skoler i Forsvaret
Luftmilitære avdelinger og forband
Si ja til De Sjenerte (1981)

Si ja til De Sjenerte er en EP av det norske punkbandet De Sjenerte, utgitt på Zado Records i februar 1981. Den er spilt inn i Roxy Studio i november 1980. Helge Gaarder kjent fra Kjøtt var produsent.

Coverdesign og layout er ved Jon Rognlien, alle fotografier tatt av Jan Olufsen.

Sporliste

Side 1
«Atomkrig» - 2:09
«Vi vil ha øl» - 2:31

Side 2
«Hva skal vi si» - 2:55
«Folk er rare» - 1:47

Personell

Bandet
Bjørn Asle Nordli - Gitar
Kåre Sponberg - Vokal
Robert Horvath - Trommer
Tor Østensen - Bassgitar

Ytterligere
Fra baksiden av utgivelsen er også disse kreditert:

Trygve, Jorunn, Siv, Helge, Malla og De Sjenerte - Kor på «Vi vil ha øl»
Svein - Tekniker
De Sjenerte, Svein, Helge og Trygve - Årdning og greiing av masse lyd

Referanser

EP-plater fra 1981
Norske EP-plater
Debut-EP-er
Insentiv

Begrepet insentiv  brukes for å betegne noe som motiverer noen til å utføre en bestemt handling.

Etymologi 
Order insentiv kommer via engelsk fra latin incentivus («som angår tonen») incentus, perfektum partisipp av incinere som betyr å «lyde, synge». Ordet kan i noen sammenhenger bety beveggrunn eller tilskyndelse. Begrepet «motivasjonsfaktor» kan også brukes som synonym.

Bruk av ordet 
I dagligtale kan ordet insentiv benyttes om ulike goder. For eksempel kan lønnsbonus være et insentiv til å gjøre en bedre jobb, og medaljer til vinnerne være insentiv for å få deltakerne til å prestere i en idrettskonkurranse.

Økonomiske insentiver 
Analyse av hvordan insentiver påvirker personers atferd er et av de aller viktigste nøkkelbegrepene i økonomifaget, men er også sentralt i psykologi, pedagogikk og andre samfunnsvitenskaper.

Økonomifaget har tradisjonelt hatt hovedvekt på betydningen av økonomiske insentiver for å forstå folks atferd, eller .

Oversikt over noen vanlige typer økonomiske insentiver:

Litteratur

Referanser 

Vitenskapelig observasjon
Samfunnsvitenskapelig filosofi
Mikroøkonomi
Psykologi
World Digital Library

World Digital Library (WDL, «Digitalt verdensbibliotek») er et prosjekt med målsetning å bevare menneskehetens kollektive hukommelse, og på ulike språk gjøre alt fritt tilgjengelig for alle. WLD eies og drives av UNESCO og det amerikanske nasjonalbiblioteket Library of Congress.

WDLs målsetning er å fremme internasjonal og mellomkulturell forståelse ved å øke mengden og bredden av kulturmateriale som er tilgjengelig på Internett, og stille ressursene til rådighet for utdanningsinstitusjoner, forskere og allmennheten, og gjøre partner-institusjonene bedre i stand til å minske digitale skiller mellom og innen nasjonene. Kulturer som ikke tilhører den vestlige kulturkrets fremmes aktivt, og Midtøsten vies spesiell oppmerksomhet. Intensjonene er at viktig primærmateriale fra hele verden, som manuskripter, kart, sjeldne bøker, notemateriale, innspillinger, filmer, trykksaker, fotos, arkitekttegninger og annet viktig kulturelt materiale, skal gjøres fritt tilgjengelig for alle på flere språk.

WDL åpnet 21. april 2009 med  gjenstander. Seint i 2015 omfatter lista over  gjenstander fra nesten 200 land, som går så langt tilbake i tid som fra  år f.kr.

Referanser

Eksterne lenker 
 
 Das digitale Gedächtnis der Welt soll online nutzbar werden, melding til 34. UNESCO-møte
 The European Library , Europas nasjonalbiblioteker

Digitale bibliotek